CELEX: E2016P0021
Language: da
Date: 2016-12-20 00:00:00
Title: Fürstliches Obergerichts anmodning af 20. december 2016 om en rådgivende udtalelse fra EFTA-Domstolen i sagen Pascal Nobile mod DAS Rechtsschutz-Versicherungs AG (Sag E-21/16)

18.5.2017   
            
            
               DA
            
            
               Den Europæiske Unions Tidende
            
            
               C 155/7
            
         Fürstliches Obergerichts anmodning af 20. december 2016 om en rådgivende udtalelse fra EFTA-Domstolen i sagen Pascal Nobile mod DAS Rechtsschutz-Versicherungs AG
   (Sag E-21/16)
   (2017/C 155/05)
   Fürstliches Obergericht (appeldomstolen) har ved skrivelse af 20. december 2016, som indgik til EFTA-Domstolens justitskontor den 20. december 2016, anmodet EFTA-Domstolen om en rådgivende udtalelse i sagen Pascal Nobile mod DAS Rechtsschutz-Versicherungs AG angående følgende spørgsmål:
   
               1.
            
            
               Er artikel 201, stk. 1, litra a), i Europa-Parlamentets og Rådets direktiv 2009/138/EF af 25. november 2009 om adgang til og udøvelse af forsikrings- og genforsikringsvirksomhed (Solvens II) til hinder for indgåelse af en kontrakt mellem en retshjælpsforsikring og en forsikret person, hvorved den forsikrede forsømmer sine pligter, og forsikringsselskabet dermed fritages fra sine forpligtelser, hvis den forsikrede bemyndiger en advokat til at varetage sine interesser uden retshjælpsforsikringens samtykke på et tidspunkt, hvor den forsikrede i overensstemmelse med aftalen om retshjælpsforsikring har ret til at fremsætte krav?
            
         
               2.
            
            
               Såfremt spørgsmål 1 besvares benægtende: Hvornår i en retssag indledes en sag, der behandles retsligt eller administrativt, jf. artikel 201, stk. 1, litra a), i direktiv 2009/138/EF, dvs. hvornår må den forsikrede selv vælge sin advokat? Afhænger tidspunktet udelukkende af, hvornår retssagen formelt indledes (når sagen anlægges ved domstolen), eller indgår tidligere forhold i bedømmelsen og i så fald hvilke?
            
         
               3.
            
            
               Såfremt spørgsmål 1 og 2 besvares efter den 16. januar 2017:
               
                           a)
                        
                        
                           Er loyalitetsprincippet i EØS-aftalens artikel 3 under alle omstændigheder til hinder for, at de nationale domstole kan rejse tvivl om gyldigheden af EFTA-Domstolens afgørelser?
                        
                     
                           b)
                        
                        
                           Såfremt spørgsmål 3a besvares benægtende: Under hvilke forhold kan de nationale domstole rejse tvivl om gyldigheden af EFTA-Domstolens afgørelser uden dermed at tilsidesætte loyalitetsprincippet i EØS-aftalens artikel 3?